b'\n_START_ARTICLE_\nRC6\n_START_PARAGRAPH_\nRC6 je blokovni \xc5\xa1ifrirni algoritem narejen na osnovi RC5 algoritma. Tega je razvilo ve\xc4\x8d avtorjev in sicer zraven Ronald Rivesta \xc5\xa1e Sidney in Yin. Motiv za razvoj algoritma RC6 so bile AES (angl. Advanced Encryption Standard) zahteve, kjer se je uvrstil med pet finalistov. Zmagal je Rijndael algoritem, ki sta ga razvila belgijca Joan Daemen in Vincent Rijmen. Glavna pomanjkljivost RC6 algoritma je njegova uporaba 32 bitnih rotacij variabel in multiplikacij celo\xc5\xa1tevilskih podatkovnih tipov in zato naj ne bi bil najbolj primeren za uporabo na dolo\xc4\x8denih platformah. Ampak, ko so te operacije podprte, je ta algoritem dale\xc4\x8d najhitrej\xc5\xa1i od vseh kandidatov na tem AES nate\xc4\x8daju._NEWLINE_Tako kot RC5 je tudi RC6 parameteriziran algoritem, kjer so velikosti bloka, klju\xc4\x8da in \xc5\xa1tevilo ciklov variabilni. Pravtako je tudi tu zgornja meja velikosti klju\xc4\x8da 2040 bitov. V primerjavi z RC5 sta tu dve glavni novosti: vklju\xc4\x8ditev multiplikacij integerjev in uporaba \xc5\xa1tirih b/4-bit delovnih registrov namesto dveh b/2-bit registrov, kjer je b velikost bloka. Multiplikacija integerjev se uporablja, da pove\xc4\x8damo difuzijo na cikel zato, da je potrebnih manj ciklov in \xc5\xa1e tudi pove\xc4\x8damo hitrost \xc5\xa1ifrirnega algoritma. Razlog za uporabo \xc5\xa1tirih registrov namesto dveh je tehni\xc4\x8dne narave in ne teoreti\xc4\x8dne.'